**Л. Сукора,**

настаўніца беларускай мовы і літаратуры

вышэйшай кваліфікацыйнай катэгорыі

сярэдняй школы № 2 імя П.I. Кавалёва г. Клічава

**БІЯГРАФІЯ I ТВОРЧАСЦЬ АРКАДЗЯ КУЛЯШОВА**

**тэст (Х клас)**

1 Назавіце дату нараджэння Аркадзя Куляшова

а) 6 лютага 1914 г.

б) 4 жніўня 1917 г.

в) 17 верасня 1912 г.

2 Дзе нарадзіўся Аркадзь Куляшоў?

а) у Адэсе

б) у вёсцы Пількаўшчына Мядзельскага раёна Мінскай вобласці

в) у вёсцы Саматэвічы Касцюковіцкага раёна Магілёўскай вобласці

3 У якой сям’і нарадзіўся Аркадзь Куляшоў?

а) у сялянскай сям’і

б) у сям’і вясковых настаўнікаў

в) у сям’і рабочых-чыгуначнікаў

4 Якія прыродныя здольнасці, на думку дачкі паэта Валянціны, перадаліся Аркадзю Куляшову ад бацькі?

а) музыкальныя

б) педагагічныя

в) паэтычныя

5 Які твор і якога рускага паэта выклікаў у А Куляшова жаданне самастойнай вершатворчасці?

а) «Яўгеній Анегін» А. Пушкіна

б) «Мцыры» М. Лермантава

в) «Тупейный художник» М. Ляскова

6 Якой мовай карысталася сям’я Куляшовых у будзённых стасунках?

а) беларускай

б) рускай

в) украінскай

7 Якую першую беларускую кнігу прачытаў А. Куляшоў?

а) паэму «Гапон» В. Дуніна-Марцінкевіча

б) зборнік вершаў «Мая дудка» Ф. Багушэвіча

в) паэтычны зборнік «Жалейка» Я. Купалы

8 У якім узросце А. Куляшоў надрукаваў свой першы верш?

а) у шаснаццаць гадоў

б) у дванаццацігадовым узросце

в) ва ўзросце васьмі гадоў

9 Дзе быў надрукаваны першы верш А. Куляшова?

а) у Клімавіцкай раённай газеце «Наш працаўнік»

б) у рэспубліканскай газеце «Чырвоная змена»

в) у часопісе «Маладняк»

10 Якую школу скончыў А. Куляшоў?

а) Касцюковіцкую пачатковую

б) Клімавіцкую сямігадовую

в) Саматэвіцкую сямігадовую

11 Дзе вучыўся А. Куляшоў пасля заканчэння школы?

а) у Мсціслаўскім педагагічным тэхнікуме

б) у Нясвіжскай настаўніцкай семінарыі

в) у Беларускім дзяржаўным універсітэце

12 У якім годзе быў напісаны верш «Мая Бесядзь»?

а) у 1938 г.

б) у 1939 г.

в) у 1940 г.

13 Колькі сэнсавых частак мае верш «Мая Бесядзь»?

а) 2

б) 4

в) 5

14 Што ўяўляе з сябе зачын, ці першая частка, верша «Мая Бесядзь»?

а) маналог-споведзь

б) прытчу-легенду

в) народную песню

15 Якія вобразы супрацьпастаўляюцца ў вершы «Мая Бесядзь»?

а) ракі і дажджу

б) птушак і рэчышча

в) кані і лірычнага героя

16 Каму А. Куляшоў прысвяціў верш «Бывай»?

а) Алесі

б) Аляксандры Васільеўне Карыткінай

в) вобраз Алесі ў вершы – аўтарская фантазія

17 У якім годзе А. Куляшоў напісаў верш «Над брацкай магілай»?

а) у 1941 г.

б) у 1942 г.

в) у 1943 г.

18 Да якога жанру ці паэтычнай формы адносіцца твор «Над брацкай магілай» А. Куляшова?

а) верш-апісанне

б) балада

в) верш-рэквіем

19 Ад імя каго вядзецца апавяданне ў вершы «Над брацкай магілай»? Чаму?

а) ад імя лірычнага героя, які тыпізуе сабой байца-працаўніка; гэта паглыбляе лірычны пачатак твора

б) ад імя аўтара твора, які быў удзельнікам шматлікіх баёў; гэта ўзмацняе рэалістычны аспект верша

в) ад імя калектыўнага «мы»; такі прыём падкрэслівае аб’яднанасць людзей, што вядуць барацьбу з ворагам

20 Які жанр беларускай народнай творчасці нагадвае калектыўны ўнутраны маналог салдат, што развітваюцца са сваімі сябрамі ў вершы «Над брацкай магілай»?

а) галашэнне

б) песня

в) казка

21 Тэма паэта і паэзіі раскрываецца ў вершы А. Куляшова:

а) «Бывай»

б) «Мая Бесядзь»

в) «Я хаце абавязаны прапіскаю…»

22 Радкі «Я – матчын спеў, я – матчыны трывогі, / Я – матчын гнеў, які ўставаў на ногі» з верша:

а) «Мая Бесядзь»

б) «Я хаце абавязаны прапіскаю…»

в) «Спакойнага шчасця не зычу нікому…»

23 Вершы «Бывай» і «Мая Бесядзь» аб’ядноўвае:

а) лірычны пачатак

б) тэма

в) аўтар

24 Верш «Спакойнага шчасця не зычу нікому» належыць да:

а) грамадзянскай лірыкі

б) інтымнай лірыкі

в) філасофскай лірыкі

25 Пастаноўка праблемы, логіка, маштабная абагульненасць думкі дазваляюць аднесці верш «Я хаце абавязаны прапіскаю…» да:

а) філасофскай лірыкі

б) інтымнай лірыкі

в) грамадзянскай лірыкі

26 Запішыце назву твора, з якога ўзяты прыведзеныя строфы:

а) Я ўпарты, не кіну пачатае справы,

Каменне крышу, разграбаю пяскі,

Пад кпіны аматараў лёгкае славы

Капаю рэчышча ўласнай ракі.

б) Бывай, абуджаная сэрцам, дарагая

Твой светлы вобраз пранясу я па жыцці.

На ўсходзе дня майго заранка дагарае,

Каб позна вечарам на захадзе ўзысці.

в) …Але просяць іх вочы

хоць жменьку палескага жвіра

Толькі дзе яго ўзяць?

Як яны Беларусь пакідалі,

У дарогу з сабою

Мяшэчкаў з зямлёю

Не бралі

г) Пакліч – былое адгукнецца

Жалейкаю за хваіной;

Скраніся – і важкой хадой

Наступнае ў паход кранецца.

д) Навошта ручай без пякуючае смагі,

Халодная ўвага, не вартая ўвагі…

е) Я – матчын спеў, я – матчыны трывогі,

Я – матчын гнеў, які ўставаў на ногі,

Гнаў смерць на Захад – у нару з нары –

Трацілаваю пугай перамогі.

Дыміліся сямі франтоў дарогі

За мной, як дынамітныя шнуры.

27 Якія вобразы супастаўляюцца ў вершы «Я хаце абавязаны прапіскаю»?

а) вобразы маці і сонца

б) вобразы гневу і смерці

в) вобразы хаты і франтавой дарогі

28 З якім вобразам параўноўвае А. Куляшоў лірычнага героя ў вершы «Я хаце абавязаны прапіскаю…»?

а) з вобразам чараўніка

б) з вобразам казачнага волата

в) з вобразам гусляра

29 Якую ідэйную скіраванасць мае верш «Я хаце абавязаны прапіскаю» А. Куляшова?

а) верш скіраваны на выхаванне ў чытачоў пачуццяў любові і павагі да бацькоўскай зямлі, маці, роднай хаты

б) верш мае антываенную скіраванасць, заклікае чытача не толькі любіць і паважаць усё роднае, але і абараняць яго ад ворагаў

в) верш паказвае праўдзівыя малюнкі мінулай вайны, услаўляе гераічны подзвіг нашага народа ў барацьбе з фашызмам

30 У якім годзе А. Куляшоў напісаў нізку вершаў «Маналог»? Каму яна прысвечана?

а) у 1960 г., прысвечана жонцы паэта Ксеніі Фёдараўне Вечар

б) у 1963 г., прысвечана дачцэ паэта Валянціне

в) у 1965 г., прысвечана юнацкім сябрам-паэтам Юлію Таўбіну і Змітраку Астапенку

31 Ад чаго перасцерагаў сучасны цывілізаваны свет А. Куляшоў?

а) паэт гаворыць, што імклівы рост навуковага ўзроўню сённяшняга свету небяспечны стратай чалавечай памяці, забыццём нашай спадчыны

б) аўтар папярэджвае інтэлектуальны свет пра наступствы неразумных дзеянняў, атамных выбухаў, войнаў, якія могуць, урэшце, знішчыць саму цывілізацыю

в) Аркадзь Куляшоў заклікае народы свету не страчваць маральных каштоўнасцей, не парушаць законаў, па якіх існуе чалавецтва

32 Паэзія Аркадзя Куляшова – гэта ўсхваляваны маналог пра людзей, якія ва ўпартым змаганні з варожымі абставінамі застаюцца непераможнымі духоўна. Раптоўная смерць абарвала 4 лютага 1978 г паэтычны маналог паэта – мысляра і грамадзяніна, але ў яго творах назаўсёды засталіся жыць вобразы найлепшых сыноў нашага народа – жывая памяць пра гераічнае мінулае. У творах навечна застаўся з намі і вобраз паэта, які ўзбагаціў беларускае мастацкае слова новым сэнсам – паглыбленым разуменнем сутнасці эпохі. Пра гэта вельмі добра сказаў вядомы пісьменнік: «Да болю часам шаблонная фраза: «У асобе яго мы страцілі…» Не, у асобе А. Куляшова мы – у самым шырокім, трывалым гучанні гэтага мы – набылі, маем паэта, значэнне якога надзейна мацуе вечнасць нашага слова». Хто з пісьменнікаў пра гэта сказаў?

а) Янка Брыль

б) Кайсын Куліеў

в) Навум Перкін

33 Хто аўтар прыведзенай цытаты і пра якую паэму вядзецца гаворка?

*«Куляшоў у паэме ідзе нейкім новым, сваім шляхам, шукае новых сродкаў для рэалізацыі сваіх творчых замыслаў. Ён стараецца адысці ад тых прыёмаў і сродкаў літаратурнага арсенала, якія сталіся ўжо звычайнымі, трафарэтнымі»*

а) Янка Купала; гаворка ідзе пра паэму «Антон Шандабыла»

б) Якуб Колас; паэт выказваецца пра паэму «Аманал»

в) Максім Танк; размова пра паэму «Хлопцы апошняй вайны»

34 За якія мастацкія творы А. Куляшоў быў двойчы (у 1946 г. і ў 1949 г.) узнагароджаны Дзяржаўнай прэміяй СССР?

а) за паэму «Прыгоды цымбал» і вершы ваеннага часу

б) за паэму «Хлопцы апошняй вайны» і пасляваенную лірыку

в) за паэмы «Сцяг брыгады» і «Новае рэчышча»

35 Сцэнарыі да якіх кінафільмаў напісаў А. Куляшоў у суаўтарстве з А. Кучарам і М. Лужаніным?

а) «Дзяўчынка шукае бацьку» і «Анюціна дарога»

б) «Паланэз Агінскага» і «Дзяржаўная мяжа»

в) «Чырвонае лісце» і «Першыя выпрабаванні»

36 Якія з наступных кніг належаць пяру А. Куляшова?

а) «Сасна і бяроза», «Далёка да акіяна», «Хуткасць»

б) «Вітраж», «Далёка да акіяна», «У завіруху»

в) «Нагбом», «Хуткасць», «Матчына душа»

37 У якім годзе і дзе памёр А. Куляшоў?

а) у 1976 г. у Мінску

б) у 1980 г. у Магілёве

в) у 1978 г. у Нясвіжы

38 У перакладах А. Куляшова выйшлі:

а) раман «Валацужная Амерыка» Г. Эрыксана (1932)

б) паэма «Цыганы» (1937) і раман у вершах «Яўгеній Анегін» А. Пушкіна (1949)

в) паэма «Сказанне пра Белаяніса» А. Парніса (1959)

г) «Выбраная паэзія» М. Лермантава (1969)

д) паэма «Энеіда» I. Катлярэўскага (1969)

е) «Спеў аб Гаяваце» Г. Лангфела (1969)

ё) зборнік вершаў «Кніга зямлі» (1974) К. Куліева

39 Літаратурны музей Аркадзя Куляшова заснаваны ў 1984 г. у в. Новыя Саматэвічы Касцюковіцкага раёна. Філіял Касцюковіцкага краязнаўчага музея. Аснову экспазіцыі склалі прадметы з выставы 1978 г., прысвечанай А. Куляшову, і рэчы з мемарыяльнага пакоя паэта, адкрытага ў 1980 г. у Касцюковіцкім краязнаўчым музеі. У 1990 г. зачынены, экспанаты перададзены раённаму краязнаўчаму музею. У 1999 г. аднавіў дзейнасць у будынку Новасаматэвіцкай сярэдняй школы як Літаратурны музей А. Куляшова. Музеем кіравалі:

а) Я. Шаройка

б) А. Раздзёрына

в) з 2006 г. дырэктар Н. Лабынцава

40 Які дзяржаўны ўніверсітэт носіць імя Аркадзя Куляшова?

а) магілёўскі

б) мінскі

в) мазырскі

41 У 2014 г. з дня нараджэння Аркадзя Куляшова адзначаецца:

а) 110 гадоў

б) 100 гадоў

в) 120 гадоў

42 Пра А. Куляшова створаны дакументальны фільм:

а) «Край крынічны» (1972)

б) «Край блакітны» (1972)

в) «Край азёрны» (1972)

**Адказы**

1. А. 2. В. 3. Б. 4. А. 5. Б. 6. А. 7. В. 8. Б. 9. А. 10. В. 11. А. 12. В. 13. А. 14. Б. 15. В. 16. Б. 17. Б. 18. В. 19. В. 20. В. 21. Б. 22. Б. 23. А, В. 24. В. 25. А. 26. А. «Мая Бесядзь». Б. «Бывай…». В. «Над брацкай магілай». Г. «На паўмільярдным кіламетры». Д. «Спакойнага шчасця не зычу нікому…». Е. «Я хаце абавязаны прапіскаю…». 27. Б. 28. Б. 29. Б. 30. В. 31. Б. 32. А. 33. Б. 34. В. 35. В. 36. А. 37. В. 38. А, Б, В, Г, Д, Е, Ё. 39. А, Б, В. 40. А. 41. Б. 42. А.

***Сукора, Л. Біяграфія і творчасць Аркадзя Куляшова : тэст (Х клас) / Людміла Сукора // Роднае слова. – 2014. – № 2. – С. 62–64.***